Source: https://ispis.sk/judikatura/KSKE/6Sd17/2012
Timestamp: 2020-03-28 11:20:32+00:00
Document Index: 7196111

Matched Legal Cases: ['§ 70', '§ 250', '§ 72', '§ 142', '§ 26', '§ 70', '§ 250', '§ 250', '§ 250', '§ 42', 'súd ', 'súd ', '§ 70', '§ 72', '§ 142', '§ 26']

KSKE 6 Sd 17/2012 - iSpis
iSpis Judikatúra – KSKE 6 Sd 17/2012
KS v Košiciach, dátum 11.04.2012, sp.zn. KSKE 6 Sd 17/2012
zákon č. 461/2003 zákon č. 721/2004 OSP
§ 70 zákona č. 461/2003 § 250l ods. 1 zákona č. 721/2004 § 72 ods. 1 písm. g) zákona č. 721/2004 § 142 ods. 3 zákona č. 721/2004 § 26 zákona č. 721/2004 § 70 OSP § 250q ods. 2 OSP § 250l ods. 2 OSP § 250k ods. 1 OSP § 42 ods. 3 OSP
Súd: Krajský súd Košice Spisová značka: 6Sd/17/2012 Identifikačné číslo súdneho spisu: 7012200202 Dátum vydania rozhodnutia: 12. 04. 2012 Meno a priezvisko sudcu, VSÚ: JUDr. Judita Juráková ECLI: ECLI:SK:KSKE:2012:7012200202.1
Krajský súd v Košiciach samosudkyňou JUDr. Juditou Jurákovou v právnej veci navrhovateľky: C. E., K. Z. G. XX, C., proti odporcovi: Sociálna poisťovňa, ústredie, Ul. 29. augusta č. 8, Bratislava, o invalidný dôchodok, takto
P o t v r d z u j e rozhodnutie odporcu č. XXX XXX XXXX zo dňa 28.12.2011.
Rozhodnutím odporcu č. XXX XXX XXXX zo dňa 28.12.2011 bola podľa ust. § 70 zákona č. 461/2003 Z.z. o sociálnom poistení v znení nesk. predpisov zamietnutá žiadosť navrhovateľky o invalidný dôchodok.
Odporca v dôvodoch napadnutého rozhodnutia uviedol, že navrhovateľka bola uznaná invalidnou, pretože jej miera poklesu schopnosti vykonávať zárobkovú činnosť prevyšuje 70 %. Napriek uvedenému, navrhovateľka nemá potrebný počet rokov obdobia dôchodkového poistenia na vznik nároku na invalidný dôchodok, vo veku nad 45 rokov, čo je najmenej 15 rokov. Táto doba sa zisťuje z obdobia pred vznikom invalidity. Pred vznikom invalidity (18.8.2011) , navrhovateľka získala 5146 dní obdobia dôchodkového poistenia, čo potvrdzuje evidenčný list dôchodkového zabezpečenia. Navrhovateľka ku dňu vzniku invalidity získala 14 rokov a 36 dní obdobia dôchodkového poistenia, čo je nepostačujúce pre účely priznania nároku na invalidný dôchodok.
V zákonnej lehote podala opravný prostriedok navrhovateľka, v ktorom podrobne opísala svoj zdravotný stav, pre ktorý nemôže sa zamestnať, pričom z rozhodnutia je veľmi sklamaná. Poberá spolu s druhom sociálne dávky. Žiadala o spravodlivé rozhodnutie.
Podľa ust. § 72 ods.1 písm.g/ zákona o sociálnom poistení počet rokov dôchodkového poistenia na vznik nároku na invalidný dôchodok poistenca vo veku nad 45 rokov je najmenej 15 rokov. Ako vyplýva z evidenčného listu dôchodkového zabezpečenia navrhovateľky, táto doba splnená nebola, pretože získala iba 14 rokov a 36 dní obdobia dôchodkového poistenia.
Navrhovateľka má preto možnosť podľa ust. § 142 ods.3 citovaného zákona o sociálnom poistení, v znení zák.č. 721/2004 Z.z. poistné na dôchodkové poistenie doplatiť aj dodatočne, za splnenia podmienok:
a/ mala prerušené poistenie podľa § 26 citovaného zákona o sociálnom poistení,
c/ sústavne sa pripravovala na povolanie štúdiom na strednej škole alebo vysokej škole po dovŕšení 16 rokov veku.